ระเบียบคณะกรรมการนโยบายทุนรัฐวิสาหกิจระเบียบคณะกรรมการนโยบายทุนรัฐวิสาหกิจว่าด้วยการรับฟังความคิดเห็นของประชาชนพ.ศ. ๒๕๔๓ โดยที่เป็นการสมควรวางระเบียบคณะกรรมการนโยบายทุนรัฐวิสาหกิจว่าด้วยการรับฟังความคิดเห็นของประชาชน เพื่อกำหนดแนวทางการรับฟังความคิดเห็นเมื่อมีการเปลี่ยนทุนของรัฐวิสาหกิจเป็นหุ้นและเปลี่ยนรูปแบบรัฐวิสาหกิจประเภทองค์การของรัฐบาลไปเป็นรูปแบบบริษัทอาศัยอำนาจตามความในมาตรา ๑๓ (๕)และมาตรา ๑๙ (๙) แห่งพระราชบัญญัติทุนรัฐวิสาหกิจ พ.ศ. ๒๕๔๒คณะกรรมการนโยบายทุนรัฐวิสาหกิจจึงวางระเบียบไว้ดังต่อไปนี้ข้อ ๑ ระเบียบนี้เรียกว่า ระเบียบคณะกรรมการนโยบายทุนรัฐวิสาหกิจว่าด้วยการรับฟังความคิดเห็นของประชาชน พ.ศ.๒๕๔๓ข้อ ๒[๑]ระเบียบนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปข้อ ๓ ในระเบียบนี้คณะกรรมการนโยบายทุนรัฐวิสาหกิจหมายความว่า คณะกรรมการนโยบายทุนรัฐวิสาหกิจตามกฎหมายว่าด้วยทุนรัฐวิสาหกิจคณะกรรมการเตรียมการจัดตั้งบริษัทหมายความว่า คณะกรรมการการเตรียมการจัดตั้งบริษัทตามกฎหมายว่าด้วยทุนรัฐวิสาหกิจคณะกรรมการ หมายความว่าคณะกรรมการจัดทำการรับฟังความคิดเห็นของประชาชนที่แต่งตั้งตามระเบียบนี้บริษัท หมายความว่าบริษัทที่จะจัดตั้งขึ้นตามกฎหมายว่าด้วยทุนรัฐวิสาหกิจผู้แสดงความคิดเห็น หมายความว่าประชาชนผู้ได้รับการคัดเลือกให้เข้าร่วมแสดงความคิดเห็นผู้ให้ข้อเท็จจริง หมายความว่าผู้แทนของกระทรวงการคลัง ผู้แทนของกระทรวงที่กำกับดูแลรัฐวิสาหกิจ และผู้แทนของรัฐวิสาหกิจหมวดที่ ๑คณะกรรมการ ข้อ ๔เมื่อคณะรัฐมนตรีอนุมัติหลักการแปลงทุนเป็นหุ้นแล้ว ให้คณะกรรมการเตรียมการจัดตั้งบริษัทมีอำนาจแต่งตั้งกรรมการในคณะกรรมการจำนวนไม่เกิน ๕ คน จากผู้ที่มีความเป็นกลางและไม่มีส่วนได้ส่วนเสียในกิจการของรัฐวิสาหกิจ โดยมีความรู้ความเข้าใจในเรื่องที่จะรับฟังความคิดเห็นเป็นอย่างดีตลอดจนมีความน่าเชื่อถือเป็นที่ยอมรับ โดยให้คณะกรรมการเตรียมการจัดตั้งบริษัทแต่งตั้งบุคคลใดบุคคลหนึ่งเป็นประธานข้อ ๕คณะกรรมการต้องไม่มีลักษณะต้องห้ามดังต่อไปนี้(๑) เป็นบุคคลล้มละลาย(๒) ได้รับหรือเคยได้รับโทษจำคุกตามคำพิพากษาถึงที่สุดให้จำคุกเว้นแต่เป็นโทษสำหรับความผิดที่ได้กระทำโดยประมาทหรือความผิดลหุโทษ(๓) เป็นข้าราชการการเมืองผู้ดำรงตำแหน่งทางการเมือง สมาชิกสภาท้องถิ่นผู้บริหารท้องถิ่นที่ปรึกษาพรรคการเมือง กรรมการบริหารพรรคการเมือง หรือเจ้าหน้าที่ของพรรคการเมือง(๔) เป็นกรรมการหรือผู้บริหารหรือผู้มีอำนาจในการจัดการหรือมีส่วนได้เสียในนิติบุคคลซึ่งเป็นผู้รับสัมปทานผู้ร่วมทุน หรือมีประโยชน์ได้เสียเกี่ยวข้องกับกิจการของรัฐวิสาหกิจที่จะเปลี่ยนทุนเป็นหุ้นข้อ ๖ ให้คณะกรรมการจัดให้มีการรับฟังความคิดเห็นในเรื่องดังต่อไปนี้(๑) กิจการ สิทธิ หนี้ ความรับผิดและสินทรัพย์ของรัฐวิสาหกิจ ส่วนที่จะโอนให้แก่บริษัทที่จะจัดตั้งขึ้นและส่วนที่จะให้ตกเป็นของกระทรวงการคลัง(๒) พนักงานของรัฐวิสาหกิจที่จะโอนไปเป็นลูกจ้างของบริษัท(๓) ร่างพระราชกฤษฎีกาเพื่อกำหนดอำนาจหรือสิทธิของรัฐวิสาหกิจที่แปลงทุนเป็นหุ้น ตามมาตรา ๒๖ของกฎหมายว่าด้วยทุนรัฐวิสาหกิจ(๔) ร่างพระราชกฤษฎีกาเพื่อกำหนดเงื่อนเวลาการยุบเลิกรัฐวิสาหกิจในกรณีมีการโอนกิจการของรัฐวิสาหกิจไปทั้งหมด(๕) เรื่องอื่นๆ อันเกี่ยวกับกระบวนการจัดตั้งบริษัทตามที่คณะกรรมการเตรียมการจัดตั้งบริษัทมอบหมายข้อ ๗ให้คณะกรรมการจัดให้มีการรับฟังความคิดเห็นของประชาชนให้เสร็จสิ้นภายใน ๔๕วัน นับแต่วันที่ได้รับแต่งตั้ง กรณีที่มีความจำเป็น ให้คณะกรรมการเตรียมการจัดตั้งบริษัทพิจารณาให้ความเห็นชอบขยายเวลาได้ตามที่คณะกรรมการร้องขอทั้งนี้ จะขยายเวลาได้อีกไม่เกิน ๑๕ วันข้อ ๘ให้คณะกรรมการมีอำนาจหน้าที่ดำเนินการประชุม และออกคำสั่งใดๆเพื่อรักษาความเรียบร้อยในการประชุมและให้มีอำนาจแต่งตั้งคณะทำงานตามที่เห็นสมควรเพื่อให้การดำเนินงานเป็นไปโดยสะดวกรวดเร็วหมวดที่ ๒วิธีการและกระบวนการ ข้อ ๙ ในการรับฟังความคิดเห็นของประชาชนให้คณะกรรมการดำเนินการดังต่อไปนี้(๑) จัดทำประกาศโดยสรุปในเรื่องที่จะมีการรับฟังความคิดเห็นของประชาชนตามข้อ๕ ทางวิทยุกระจายเสียงหรือวิทยุโทรทัศน์และประกาศในหนังสือพิมพ์รายวันฉบับภาษาไทยที่มีการจำหน่ายอย่างแพร่หลายติดต่อกันไม่น้อยกว่า๓ วัน รวมถึงกำหนดวัน เวลา และสถานที่ในการลงทะเบียนและจัดให้มีการลงทะเบียนไปในคราวเดียวกัน รวมทั้งสิ้นเป็นระยะเวลาไม่น้อยกว่า ๗วัน แต่ไม่เกิน ๑๕ วัน (๒) กำหนดจำนวนผู้แสดงความคิดเห็นตามที่เห็นสมควรและจัดเอกสารเกี่ยวกับเรื่องที่จะจัดให้มีการรับฟังความคิดเห็นของประชาชน(๓) กำหนดคุณสมบัติของผู้ที่จะแสดงความคิดเห็นโดยคำนึงถึงความเป็นอิสระของผู้แสดงความคิดเห็นและให้ความสำคัญกับผู้มีส่วนได้เสียโดยตรงเป็นอันดับแรกก่อน(๔) ประกาศรายชื่อผู้มีสิทธิเข้าร่วมแสดงความคิดเห็นพร้อมทั้งแจกเอกสารเกี่ยวกับเรื่องที่จะมีการรับฟังความคิดเห็นของประชาชน(๕) กำหนดวัน เวลา และสถานที่และระยะเวลาในการรับฟังความคิดเห็นของประชาชนข้อ ๑๐ ให้คณะกรรมการแจ้งต่อกระทรวงการคลังกระทรวงเจ้าสังกัดของรัฐวิสาหกิจและรัฐวิสาหกิจ เพื่อจัดให้มีผู้ให้ข้อเท็จจริงในเรื่องที่จะมีการรับฟังความคิดเห็นของประชาชนข้อ ๑๑ให้คณะกรรมการดำเนินการรับฟังความคิดเห็นของประชาชน โดยการอภิปรายตามประเด็นที่คณะกรรมการกำหนดและเมื่อการรับฟังความคิดเห็นในหัวข้อใดเสร็จสิ้นแล้วให้สรุปผลและความเห็นของผู้แสดงความคิดเห็นตามวิธีการที่คณะกรรมการกำหนดข้อ ๑๒ ให้คณะกรรมการจัดทำรายงานเพื่อเสนอต่อคณะกรรมการเตรียมการจัดตั้งบริษัท ซึ่งอย่างน้อยต้องประกอบด้วย(๑) รายชื่อกรรมการ ผู้แสดงความคิดเห็นผู้ให้ข้อเท็จจริง(๒) ข้อเท็จจริงโดยสรุปเกี่ยวกับวัน เวลาสถานที่ และการประชุม(๓) ข้อโต้เถียงของทุกฝ่ายและประเด็นที่กำหนดให้มีการรับฟังความคิดเห็น(๔) ข้อสรุปหรือผลที่ได้จากการรับฟังความคิดเห็นพร้อมทั้งเหตุผลของทุกฝ่ายหมวดที่ ๓ค่าใช้จ่าย ข้อ ๑๓ให้รัฐวิสาหกิจที่จะเปลี่ยนทุนเป็นหุ้นรับผิดชอบในเรื่องค่าใช้จ่ายในการจัดทำการรับฟังความคิดเห็นของประชาชนโดยรวมถึงค่าใช้จ่ายในการจ้างคณะทำงาน การประชาสัมพันธ์ การเตรียมเอกสารและค่าใช้จ่ายอื่นๆ ตามระเบียบของทางราชการหมวดที่ ๔การนำเสนอความคิดเห็นของประชาชน ข้อ ๑๔ ให้คณะกรรมการนำผลที่ได้จากการรับฟังความคิดเห็นของประชาชนเสนอต่อคณะกรรมการเตรียมการจัดตั้งบริษัทเพื่อใช้เป็นแนวทางหรือข้อมูลประกอบการพิจารณาในส่วนที่เกี่ยวข้องกับบริษัทที่จะจัดตั้งขึ้นข้อ ๑๕เมื่อคณะกรรมการเตรียมการจัดตั้งบริษัทพิจารณารายงานของคณะกรรมการแล้วให้ประกาศผลที่ได้จากการรับฟังความคิดเห็นของประชาชนโดยเปิดเผยหมวดที่ ๕อื่นๆ ข้อ ๑๖ถ้ามีข้อขัดแย้งหรือปัญหาในการดำเนินการตามระเบียบนี้ หรือที่มิได้กำหนดไว้ในระเบียบนี้ให้คณะกรรมการนโยบายทุนรัฐวิสาหกิจเป็นผู้วินิจฉัยในข้อขัดแย้งหรือปัญหานั้นให้ไว้ ณ วันที่ ๘ สิงหาคม พ.ศ. ๒๕๔๓ศุภชัยพานิชภักดิ์รองนายกรัฐมนตรีประธานคณะกรรมการนโยบายทุนรัฐวิสาหกิจศิริยา/แก้ไข๒๗มกราคม ๒๕๔๙[๑] ราชกิจจานุเบกษา เล่ม ๑๑๗/ตอนพิเศษ ๘๘ ง/หน้า๘๖/๓๑ สิงหาคม ๒๕๔๓